**George Thornycroft Sassoon**, nado o 30 de outubro de 1936 e finado o 8 de marzo de 2006, foi un científico, enxeñeiro electrónico, lingüista, tradutor e autor británico.

Traxectoria
-----------

### Vida temperá

Sassoon era o único fillo do poeta Siegfried Sassoon e Hester Gatty. Naceu en Londres, onde os seus pais alugaran unha casa, e foi bautizado en St Martin-in-the-Fields. 

Ao mes de nacer, o seu pai escribiu en broma a Max Beerbohm: *"Pregúntome se el se converterá en primeiro ministro, poeta laureado, arcebispo de Canterbury ou simplemente editor de The Times Literary Supplement?* *Ou Mestre de The Quorn? Ou simplemente escudeiro de Heytesbury?"* 

En 1947, os pais de separáronse, e el pasou boa parte da súa infancia coa súa nai en Ben Buie, na illa escocesa de Mull, onde lle axudou a dirixir unha granxa de ovellas. Entre outros lugares, estudou no King's College de Cambridge.

### Carreira

Destacou pola súa gran capacidade lingüística, aprendendo idiomas como o serbocroata, o hebreo, o arameo e o klingon. Investigou fenómenos do espazo exterior e escribiu dous libros sobre hipotéticas visitas extraterrestres.

Entre as afeccións de Sasson estaben a interpretación do piano-acordeón, o crícket, as antípodas e a *radio-amateur* (o seu distintivo era GM3JZK).

Vida persoal
------------

Despois da morte do seu pai, Sassoon herdou a gran casa de campo de Heytesbury en Wiltshire. Atopouno moi descoidado, traballou para restaurala, e loitou sen éxito para evitar que unha circunvalación pasase polo parque da casa; no proceso, vendeu moitos dos papeis orixinais do seu pai para recadar fondos. A parte sur do parque foi expropiada en 1985 , separando a casa do seu campo de crícket. Vendeu a casa en 1996 tras un incendio e trasladouse a unha propiedade menor na aldea de Sutton Veny.

Sassoon casou catro veces: con Stephanie Munro, en Inverness en 1955 (disolto en 1961); con Marguerite Dicks en 1961 (disolto en 1974); con Susan Christian-Howard en 1975 (disolto en 1982); e, por último, Alison Pulvertaft en 1994.

A filla de George polo seu primeiro matrimonio, Kendall Sassoon, naceu pouco despois de que os seus pais se separasen. Ela é a Patroa Xefa da Siegfried Sassoon Fellowship.

A filla e o fillo de George polo seu terceiro matrimonio, Isobel (nacida en 1976) e Thomas (nacido en 1978), morreron ambos nun accidente de tráfico en Somerset, en 1996. Sassoon morreu en Wiltshire dez anos despois, aos 69 anos, de cancro. O seu corpo foi enterrado na Illa de Mull nas Hébridas Interiores de Escocia.

Obra
----

* *The Manna-Machine* (1978)
* *The Kabbalah Decoded* (1978)
* *The Radio Hacker's Codebook*, Duckworth, Londres, Reino Unido, ISBN 0-7156-2068-1 (1986)

Notas
-----

1. ↑  Wilson 2003, p. 298.
2. ↑  Ian Sansom, *The Truth About Babies: From A-Z* (2003) p. 6 at books.google.com
3. ↑  "Selected Projects; Heytsbury". *sabredevelopments.biz*. Arquivado dende o orixinal o 03 de marzo de 2016. Consultado o 9 de marzo de 2017.
4. ↑  "Obituario de George Sassoon". *independent.co.uk*. Consultado o 4 de xuño de 2020.
5. ↑  Irene McCready, "An Interview with Stephanie Redmile-Carter", *Siegfried's Journal*, nº 22 (Verán 2012), pp6-10
6. ↑  "Sasoon Fellowship". *sassoonfellowship.org*. Arquivado dende o orixinal o 10 de xuño de 2017. Consultado o 9 de marzo de 2017.
7. ↑  "Deaths England and Wales 1984-2006". Arquivado dende o orixinal o 04 de novembro de 2015. Consultado o 06 de marzo de 2022.

Véxase tamén
------------

### Ligazóns externas

* Obituario en *The Daily Telegraph*
* Obituario en *The Independent*

|  |  |
| --- | --- |
| Control de autoridades | 
* Wd: Q15492361
* WorldCat
* VIAF: 20238518
* FAST: 1541721
* ISNI: 0000 0000 6670 7085
* LCCN: nr98008847
* NPG: mp89443
* NTA: 072249277
* SNAC: w67956cd
* WikiTree: Sassoon-1

 |